BG
20.2.2023 г.
Официален вестник на Европейския съюз
C 63/27
Трето основание: незачитане на правото на жалбоподателя да откаже да даде самоуличаващи показания при проверката на 4 декември 2019 г.
Четвърто основание: неправилно прилагане или тълкуване на Регламент No 883/2013 относно вътрешния механизъм на OLAF за консултации и контрол и правото на жалбоподателя да подаде жалба.
Пето основание: липса на мотиви и противоречиви съображения относно правото на жалбоподателя да бъде изслушан.
Шесто основание: липса на мотиви относно безпристрастността на генералния директор на OLAF.
Седмо основание: незачитане на правото на защита на жалбоподателя и нарушение по-специално на член 9, параграф 1 от Регламент No 883/2013, както и противоречиви съображения относно посоченото право и този член с оглед на вземането на проби, извършено от хърватските митнически органи по искане на OLAF.
(1) (2)
Регламент (ЕС, Евратом) No 883/2013 на Европейския парламент и на Съвета от 11 септември 2013 година относно разследванията, провеждани от Европейската служба за борба с измамите (OLAF), и за отмяна на Регламент (ЕО) No 1073/1999 на Европейския парламент и на Съвета и Регламент (Евратом) No 1074/1999 на Съвета (OВ L 248, 2013 г., стр. 1).
Регламент (ЕО) No 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (OВ L 145, 2001 г., стр. 43; Специално издание на български език, 2007 г., глава 1, том 3, стр. 76).
Жалба, подадена на 22 декември 2022 г. от Европейска комисия срещу решението, постановено от Общия съд (четвърти разширен състав) на 12 октомври 2022 г. по дело T-502/19, Francesca Corneli/ЕЦБ (Дело C-789/22 P) (2023/C 63/34) Език на производството: италиански Страни Жалбоподател: Европейска комисия (представители: V. Di Bucci, D. Triantafyllou, A. Nijenhuis) Други страни в производството: Francesca Corneli, Европейска централна банка
Искания на жалбоподателя Жалбоподателят иска от Съда: 1) да отмени решението на Общия съд (четвърти разширен състав), постановено на 12 октомври 2022 г., връчено на Комисията същия ден, по дело T-502/19, Francesca Corneli/Европейска централна банка, 2) да отхвърли жалбата, подадена пред първата инстанция, като недопустима и освен това неоснователна, и да осъди жалбоподателката да заплати съдебните разноски за двете съдебни инстанции, 3) при условията на евентуалност, да отмени решението на Общия съд и да върне делото на Общия съд.
Основания и основни доводи Комисията излага пет основания в подкрепа на жалбата си.
С първото основание Комисията изтъква, че Общият съд е нарушил член 263 ДФЕС, като неправилно е приел, че обжалваните в първоинстанционното производство решения засягат пряко и лично жалбоподателката по същото, и че последната има отделен правен интерес да иска тяхната отмяна, и е изопачил фактите.